In jou kloue
Vir ‘n oomblik staan ek op die rand van die afgrond: die nuus is gebreek. My vermoedens, die vreesaanjaende gedagtes, die gewag vir die toetsuitslae: almal lei tot jou reputasie van vernietiging. Jou kloue is diep in my liggaam geslaan; my lyf slaan uit in koue vrees: jy het my ingehaal. Vir ‘n oomblik moet ek eers weer die skerwe optel. Jou kloue mag in my liggaam wees, maar my gees is buite jou bereik. My siel sal jy nie aanraak nie. Ontsterflik soos God se liefde. Deur Sy genade en my geloof in Hom; sal ek voortbeur deur die donker nag.
SONDER MY GENADE IS JY NIKS
Sonder My GENADE is jy niks. Dis MY genade wat JOU tot hier gebring het. Die VYAND kon dit nie regkry om jou te VERNIETIG nie, sê die HERE. My genade het jou BESKERM. Daarom ROEM jy nie in jou eie KRAG en vermoëns nie, maar jy roem in My GENADE alleen. Jy hoef nooit My GENADE te verdien nie. Dis My GESKENK aan JOU. Daarom lewe jy 'n lewe van asemrowende DANKBAARHEID. Dankie! Dankie! Dankie JESUS! My GENADE laat jou ONTSPAN. Dit laat jou BLOM. Dit bring die BESTE in jou na vore. Deur My GENADE is jy GEWAARBORG van die EWIGE LEWE saam met MY. Ook NOU, terwyl jy hier lees, ervaar jy MY intense LIEFDE vir JOU. Dankie JESUS. Amen.
· Wat is lofprysing? Ware lofprysing is 'n bewustelike, doelgerigte aksie om die Here se Naam groot te maak, om eer aan Hom te bring, om Hom te verheerlik. Ons gaan netnou kyk na verskillende elemente van lofprysing. Nou ja, as jy wil sien hoe lyk iemand (en sy lewe) wat lofprysing regtig verstaan het, gaan lees die Psalms. Dawid het so liries oor die Here geraak, dat hy skoon begin dans het. Toe dink sy vrou hy's gek!
· Hoekom lofprysing? - Dis 'n opdrag. Die Here sê, as ons nie van Sy grootheid getuig nie, sal die klippe dit uitroep. Die Here verwag van my en jou om te reageer op Sy weldade, en daarvoor is lofprysing net die regte ding. - Dit is lekker, want as ons in lofprysing voor die Here gaan, ontvang ons self 'n klomp seën. Dit hang natuurlik van jou gesindheid af, of hoe? - Dit is 'n manier om saam met medegelowiges koinonia te ervaar - bv. in die kerk, 'n selgroep, ens. - As ek en jy net vir 'n oomblik gaan stilstaan en dink oor die Here, moet dit mos spontaan kom om Hom te besing.
· Hoe doen ons lofprysing? Die persepsie wat die meeste mense oor lofprysing het, is sing. Dit is definitief ver van die enigste manier van lofprysing, maar sekerlik een van die belangrikste.
- Gebed. Om die Here se Naam groot te maak in gebed. Om vir die Here te sê hoe jy oor Hom voel, soos ons in die Psalms lees en soos Dawid konstant uitroep: "Prys die Here, U is magtig, U is Heilig, daar is niemand soos U nie, Here, ek het U opreg lief". Sê dit vir Hom. - Sing. Daar in die stort, wanneer jy ry. Bekende liedere, lofpsalms, soms sommer jou eie woorde, dalk saam met lofprysingsmusiek. Enige tyd, oral. - Getuig. Deur vir ander van die grootheid van die Here te vertel. Om openlik eer aan die Here te gee. - Dans. Soos Dawid ja! Kry bietjie ritme in jou lyf saam met jou lofsang. Koordanse is 'n wonderlike manier van lofprysing. - Bybel. Lees Psalms en ander skrifgedeeltes van lof. Sing dit saam.
Kospakkies vir Sakabuka
01 JUNIE 2015 IS N KOSPAKKIE UITGEGEE VIR KLEUTERS VIR DIE WEEK
Kleuterskool ontvang kospakkie:
3 pakke vleis
1 bottel grondboontjie botter
1 Blik Spaghetie
1 Blik Sousbone
5 Pakkies mieliemeel
1 Pak Macaronie
1 Pak Lekkergoed